Урындағы үҙидара системаһын дәүләт власы органдары иерархияһына интеграциялау тураһында күптән һөйләйҙәр. Улар фекеренсә, проблема нигеҙендә, муниципаль үҙидара тармағы вәкәләттәренең кимәле һәм күләменең улар ихтыярында булған ресурстар менән тап килмәүе ята. Күпселек муниципалитеттар дотациялы булып ҡала, шулай итеп уларҙың вәкәләттәре ҡаҙна саралары менән нығытылмаған һәм уларҙы ҡаҙнаға инеүсе саралар менән генә тормошҡа ашырыға мөмкин. Был үҙ сиратында бюрократик эҙемтәләргә килтерә (аҡсаларҙы маҡсатҡа ярашлы тотонмау, ваҡытында ҡулланылмаған финанстарҙы кире ҡаҙнаға ҡайтарыу, коррупцион мутлашыуҙар һәм башҡалар). Сәйәсмәндәр фекеренсә, ошо кире күренештәрҙе муниципаль үҙидара тармағын дәүләт власы структураһына индереп бөтөрөргә мөмкин.